Skólinn býður uppá fjölþætt nám , þ.e. Suzukinám fyrir nemendur sem byrja 3 - 5 ára , klassískt nám fyrir 6 ára og eldri , rytmískt nám fyrir 8/9 ára og eldri , söngnám fyrir 10 - 15 ára sem kallast Söngfuglar og söngnám fyrir 16 ára og eldri . Framboð er þó breytilegt milli kennslustaðanna tólf . Sunnudaginn 17. nóvember tóku eldri blásarasveitir Tónlistarskóla Árnesinga á Selfossi og í Þorlákshöfn , þátt í lúðrasveitamaraþoni í Silfurbergi í Hörpu . Fram komu skólalúðrasveitir af öllu landinu og léku frá kl. 11 – 18 . Blásarasveitirnar okkar fluttu sameiginlega efnisskrá og gaman að sjá sveitirnar sameinaðar í þessu skemmtilega verkefni . Frammistaðan var til fyrirmyndar eins og vænta mátti .